《初秋杂兴三首 其一》
宋代·方一夔

利欲驱人看罢休，人间岁月不停留。别愁万里沧江水，归梦五更黄叶秋。

贮腹谩誇李书簏，烂肠难拟董糟丘。老怀抑塞无人会，徙倚西风百尺楼。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。